CELEX: 32020D1135
Language: da
Date: 2020-07-30 00:00:00
Title: Rådets afgørelse (FUSP) 2020/1135 af 30. juli 2020 om udnævnelse af Den Europæiske Unions særlige repræsentant i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.)

31.7.2020   
               
               
                  DA
               
               
                  Den Europæiske Unions Tidende
               
               
                  L 247/25
               
            
         RÅDETS AFGØRELSE (FUSP) 2020/1135
         af 30. juli 2020
         om udnævnelse af Den Europæiske Unions særlige repræsentant i Kosovo (*1)
         
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 4. august 2016 afgørelse (FUSP) 2016/1338 (1), som forlængede mandatet for Den Europæiske Unions særlige repræsentant (EUSR) i Kosovo og udnævnte Nataliya APOSTOLOVA til EUSR i Kosovo. Rådet forlængede yderligere nævnte mandat ved afgørelse (FUSP) 2017/348 (2), (FUSP) 2018/903 (3) og (FUSP) 2020/249 (4). Nævnte mandat udløber den 31. august 2020.
                  
               
                     (2)
                  
                  
                     Tomáš SZUNYOG bør udnævnes til EUSR i Kosovo for perioden fra den 1. september 2020 til den 31. august 2021.
                  
               
                     (3)
                  
                  
                     EUSR vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Den Europæiske Unions særlige repræsentant
            Tomáš SZUNYOG udnævnes til EUSR i Kosovo fra den 1. september 2020 til den 31. august 2021. Rådet kan beslutte, at EUSR's mandat afsluttes tidligere, på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).
         
         
            Artikel 2
            Politikmål
            EUSR's mandat bygger på politikmålene for Unionen i Kosovo. Disse mål omfatter at spille en førende rolle i forbindelse med fremme af et stabilt, levedygtigt, fredeligt, demokratisk og multietnisk Kosovo, der samarbejder med regionen, styrke stabiliteten i regionen og bidrage til regionalt samarbejde og gode naboskabsforbindelser på det vestlige Balkan, fremme et Kosovo, der går ind for retsstatsprincippet og beskyttelse af mindretal og af den kulturelle og religiøse arv, samt støtte Kosovos europæiske perspektiv og tilnærmelse til Unionen i overensstemmelse med regionens perspektiv og i overensstemmelse med stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo på den anden side (5) (i det følgende benævnt »stabiliserings- og associeringsaftalen«) og Rådets afgørelse (EU) 2015/1988 (6) samt med de relevante rådskonklusioner.
         
         
            Artikel 3
            Mandat
            For at nå politikmålene har EUSR mandat til:
            
                        a)
                     
                     
                        at tilbyde råd og støtte fra Unionen i den politiske proces
                     
                  
                        b)
                     
                     
                        at fremme Unionens overordnede politiske koordinering i Kosovo
                     
                  
                        c)
                     
                     
                        at styrke Unionens tilstedeværelse i Kosovo og sikre, at den er sammenhængende, effektiv og synlig
                     
                  
                        d)
                     
                     
                        at vejlede chefen for Den Europæiske Unions retsstatsmission i Kosovo (EULEX KOSOVO) om lokale politiske forhold, herunder om de politiske aspekter af spørgsmål vedrørende det udøvende ansvar
                     
                  
                        e)
                     
                     
                        at sikre overensstemmelse og sammenhæng i EU-aktionen i Kosovo, herunder ved at rådgive på lokalt plan i EULEX KOSOVO-processen med henblik på en eventuel overførsel af aktiviteter til EUSR- eller EU-kontoret i Kosovo og/eller de lokale myndigheder, alt efter hvad der er relevant, og hvis de lokale forhold tillader det
                     
                  
                        f)
                     
                     
                        at støtte Kosovos europæiske perspektiv og tilnærmelse til Unionen i overensstemmelse med regionens perspektiv og i overensstemmelse med stabiliserings- og associeringsaftalen og afgørelse (EU) 2015/1988 samt de relevante rådskonklusioner via målrettet offentlig kommunikation og Unionens outreachaktiviteter, der er udformet til at sikre en bredere forståelse for og støtte til EU-relaterede spørgsmål hos offentligheden i Kosovo, herunder arbejdet i EULEX KOSOVO
                     
                  
                        g)
                     
                     
                        med alle midler og instrumenter, der står til rådighed for EUSR, og med støtte fra EU-kontoret i Kosovo at overvåge, bistå og lette fremskridt med hensyn til politiske, økonomiske og europæiske prioriteter i overensstemmelse med de respektive institutionelle kompetencer og ansvarsområder og støtte gennemførelsen af stabiliserings- og associeringsaftalen, herunder gennem den europæiske reformdagsorden
                     
                  
                        h)
                     
                     
                        at bidrage til udviklingen og konsolideringen af respekten for menneskerettigheder og grundlæggende frihedsrettigheder i Kosovo, herunder med hensyn til kvinder og børn og beskyttelse af mindretal, i overensstemmelse med Unionens menneskerettighedspolitik og Unionens retningslinjer vedrørende menneskerettigheder
                     
                  
                        i)
                     
                     
                        i nødvendigt omfang at støtte dialogen mellem Beograd og Pristina, der fremmes af Unionen, herunder eventuelle operationelle støtteopgaver, der på et tidspunkt vil skulle overføres fra EULEX KOSOVO, i samordning med EUSR for dialogen mellem Beograd og Pristina og for andre regionale spørgsmål vedrørende det vestlige Balkan og med vægt på at fremme gunstige vilkår for processen
                     
                  
                        j)
                     
                     
                        at støtte mandatet for de specialiserede afdelinger og den specialiserede anklagemyndighed, alt efter hvad der er relevant, herunder ved hjælp af kommunikation og outreachaktiviteter.
                     
                  
         
            Artikel 4
            Gennemførelse af mandatet
            
               1.   EUSR har ansvaret for gennemførelsen af mandatet og handler med reference til HR.
            
            
               2.   PSC opretholder privilegerede forbindelser med EUSR og er EUSR's primære kontaktpunkt til Rådet. PSC giver EUSR strategisk vejledning og politiske retningslinjer inden for rammerne af mandatet, og uden at dette berører HR's beføjelser.
            
            
               3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten) og dens relevante tjenestegrene.
            
         
         
            Artikel 5
            Finansiering
            
               1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. september 2020 til den 31. august 2021 udgør 3 300 000 EUR.
            
            
               2.   Udgifterne forvaltes i overensstemmelse med de procedurer og regler, der gælder for Unionens almindelige budget.
            
            
               3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab over for Kommissionen for alle udgifter.
            
         
         
            Artikel 6
            Sammensætning af medarbejderstaben
            
               1.   EUSR er inden for rammerne af sit mandat og de tilsvarende finansielle midler, der stilles til rådighed, ansvarlig for at sammensætte en medarbejderstab. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR underretter straks og løbende Rådet og Kommissionen om medarbejderstabens sammensætning.
            
            
               2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere ved EUSR. Løn til udstationerede medarbejdere afholdes af henholdsvis medlemsstaten, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres ved EUSR. Internationale kontraktansatte skal være statsborgere i en medlemsstat.
            
            
               3.   Alt udstationeret personale forbliver under den udsendende medlemsstats, den udsendende EU-institutions eller EU-Udenrigstjenestens administrative myndighed og udfører sine opgaver og handler i EUSR's mandats interesse.
            
         
         
            Artikel 7
            Privilegier og immuniteter for EUSR og EUSR's medarbejderstab
            De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtsparterne, alt efter hvad der er relevant. Medlemsstaterne og EU-Udenrigstjenesten yder den fornødne støtte med henblik herpå.
         
         
            Artikel 8
            Sikkerheden i forbindelse med EU's klassificerede informationer
            
               1.   EUSR og medarbejderne i EUSR's stab overholder de sikkerhedsprincipper og minimumsstandarder, der er fastsat i Rådets afgørelse 2013/488/EU (7).
            
            
               2.   HR er bemyndiget til i overensstemmelse med sikkerhedsforskrifterne vedrørende beskyttelse af EU's klassificerede informationer at videregive EU's klassificerede informationer og dokumenter til og med klassifikationsgraden »CONFIDENTIEL UE/EU CONFIDENTIAL«, som er udarbejdet med henblik på aktionen, til NATO/KFOR.
            
            
               3.   HR er bemyndiget til i overensstemmelse med sikkerhedsforskrifterne vedrørende beskyttelse af EU's klassificerede informationer og i overensstemmelse med EUSR's operationelle behov at videregive EU's klassificerede informationer og dokumenter til og med klassifikationsgraden »RESTREINT UE/EU RESTRICTED«, som er udarbejdet med henblik på aktionen, til De Forenede Nationer og Organisationen for Sikkerhed og Samarbejde i Europa. Der udarbejdes lokale ordninger med henblik herpå.
            
            
               4.   HR er bemyndiget til at videregive ikkeklassificerede EU-dokumenter vedrørende Rådets forhandlinger om aktionen, som er omfattet af tavshedspligt i henhold til artikel 6, stk. 1, i Rådets forretningsorden (8), til tredjeparter, der er tilknyttet nærværende afgørelse.
            
         
         
            Artikel 9
            Adgang til oplysninger og logistisk støtte
            
               1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
            
            
               2.   Unionens kontor og/eller medlemsstaterne yder, alt efter hvad der er relevant, logistisk støtte i regionen.
            
         
         
            Artikel 10
            Sikkerhed
            EUSR træffer i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af traktatens afsnit V, i overensstemmelse med EUSR's mandat og på baggrund af sikkerhedssituationen i ansvarsområdet alle med rimelighed gennemførlige forholdsregler med hensyn til sikkerheden for alt personale, der står under EUSR's direkte myndighed, navnlig ved at:
            
                        a)
                     
                     
                        udarbejde en specifik sikkerhedsplan på grundlag af rådgivning fra EU-Udenrigstjenesten, der omfatter specifikke materielle, organisatoriske og proceduremæssige sikkerhedsforanstaltninger vedrørende styring af sikre personalebevægelser til og inden for ansvarsområdet, samt styring af sikkerhedshændelser og en beredskabsplan og en evakueringsplan
                     
                  
                        b)
                     
                     
                        sikre, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i ansvarsområdet
                     
                  
                        c)
                     
                     
                        sikre, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til ansvarsområdet på grundlag af de risikoratings, som EU-Udenrigstjenesten har opstillet for dette område
                     
                  
                        d)
                     
                     
                        sikre, at alle vedtagne henstillinger, der udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i fremskridtsrapporterne og rapporten om gennemførelse af mandatet til Rådet, HR og Kommissionen.
                     
                  
         
            Artikel 11
            Rapportering
            EUSR aflægger regelmæssigt mundtlig og skriftlig rapport til HR og PSC. EUSR aflægger også efter behov rapport til Rådets arbejdsgrupper. Der udsendes regelmæssigt rapporter gennem Coreunettet. EUSR kan aflægge rapport til Rådet for Udenrigsanliggender. I overensstemmelse med traktatens artikel 36 kan EUSR inddrages i underretningen af Europa-Parlamentet.
         
         
            Artikel 12
            Koordination
            
               1.   EUSR bidrager til, at Unionens aktion fremtræder som en helhed, er sammenhængende og effektiv, og medvirker til at sikre, at alle Unionens instrumenter og medlemsstaternes aktioner sættes ind på en sammenhængende måde for at nå Unionens politikmål. Der tilstræbes, hvor det er relevant, et samarbejde med medlemsstaterne. EUSR's aktiviteter koordineres med Kommissionens aktiviteter samt, hvor det er hensigtsmæssigt, med de aktiviteter, der udføres af andre EUSR, som er aktive i regionen. EUSR sørger for regelmæssig briefing af medlemsstaternes missioner og Unionens delegationer.
            
            
               2.   På stedet holdes der tæt kontakt til cheferne for Unionens delegationer i regionen og medlemsstaternes missionschefer. De bestræber sig i videst muligt omfang på at bistå EUSR i gennemførelsen af mandatet. EUSR vejleder chefen for EULEX KOSOVO om lokale politiske forhold, herunder om de politiske aspekter af spørgsmål vedrørende det udøvende ansvar. EUSR og den øverstbefalende for den civile operation konsulterer hinanden i fornødent omfang. EUSR holder også tæt kontakt til relevante lokale myndigheder og andre internationale og regionale aktører på stedet.
            
            
               3.   EUSR sikrer sammen med andre EU-aktører på stedet formidling og udveksling af oplysninger blandt EU-aktører i indsatsområdet med henblik på at opnå en høj grad af fælles forståelse og vurdering af situationen.
            
         
         
            Artikel 13
            Bistand i forbindelse med krav
            EUSR og EUSR's medarbejderstab bistår med at tilvejebringe elementer med henblik på at behandle eventuelle krav og forpligtelser, der hidrører fra mandaterne for tidligere EUSR'er i Kosovo, og yder administrativ bistand og giver adgang til relevante sagsakter med henblik herpå.
         
         
            Artikel 14
            Revision
            Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en fremskridtsrapport inden den 31. oktober 2020 og en samlet rapport om gennemførelsen af mandatet inden den 31. maj 2021.
         
         
            Artikel 15
            Ikrafttræden
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 30. juli 2020.
            
               
                  På Rådets vegne
               
               M. ROTH
               
                  Formand
               
            
         
         
            (*1)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.
         
            (1)  Rådets afgørelse (FUSP) 2016/1338 af 4. august 2016 om ændring af afgørelse (FUSP) 2015/2052 om forlængelse af mandatet for Den Europæiske Unions særlige repræsentant i Kosovo (EUT L 212 af 5.8.2016, s. 109).
         
            (2)  Rådets afgørelse (FUSP) 2017/348 af 27. februar 2017 om forlængelse af mandatet for Den Europæiske Unions særlige repræsentant i Kosovo (EUT L 50 af 28.2.2017, s. 75).
         
            (3)  Rådets afgørelse (FUSP) 2018/903 af 25. juni 2018 om forlængelse af mandatet for Den Europæiske Unions særlige repræsentant i Kosovo (EUT L 161 af 26.6.2018, s. 7).
         
            (4)  Rådets afgørelse (FUSP) 2020/249 af 25. februar 2020 om ændring af afgørelse (FUSP) 2018/903 om forlængelse af mandatet for Den Europæiske Unions særlige repræsentant i Kosovo (EUT L 54 I af 26.2.2020, s. 1).
         
            (5)  EUT L 71 af 16.3.2016, s. 3.
         
            (6)  Rådets afgørelse (EU) 2015/1988 af 22. oktober 2015 om undertegnelse på Unionens vegne af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo på den anden side (EUT L 290 af 6.11.2015, s. 4).
         
            (7)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).
         
            (8)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).